《鸦关》
明代·黄衷

峻极青冥鸟迹疏，征舆动处碧云扶。敢言老大孤怀减，曾记英雄百战馀。

永叔庐山堪小赋，谪仙蜀道谩长吁。千年圣化浑无外，傍崄何劳仗一夫。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。